smcproject/ml-wiki-sentences huggingface dataset:
January 2010 issue, January 19, 2010.
External links "China's Billionaire Builder," Bloomberg Markets Magazine , 11 August 2010 "How Religion Changes a Chinese Billionaire Developer" , The Wall Street Journal , 6 March 2011 ഷാങ് സിൻ on ചാർളി റോസിൽ
ഷാജൻ സ്കറിയാ ജീവിച്ചിരിക്കുന്ന വ്യക്തിയെക്കുറിച്ചുള്ള ഈ ജീവചരിത്രലേഖനത്തിന്റെ ആധികാരികതയ്ക്കായി കൂടുതൽ അവലംബങ്ങൾ ആവശ്യമാണ് .
( 2024 ഡിസംബർ ) ( Learn how and when to remove this message ) Some or all of this article's listed sources may not be reliable .
ഒരു മുൻനിര ഇന്ത്യൻ പത്രപ്രവർത്തകനും സർവ്വോപരി ഒരു എഴുത്തുകാരനെന്ന നിലയിലും ശ്രദ്ധേയത നേടിയ വ്യക്തിത്വമാണ് ഷാജൻ സ്കറിയാ (ജനനം, 18 മെയ് 1972).
ഏറ്റവുമധികം വായിക്കപ്പെടുന്ന ഓൺലൈൻ മാധ്യമായ മറുനാടൻ മലയാളി, ബ്രിട്ടീഷ് മലയാളി എന്നീ രണ്ട് ഓൺലൈൻ പോർട്ടലുകളുടെ സ്ഥാപക എഡിറ്ററായ അദ്ദേഹം മുമ്പ് പ്രമുഖ ദിനപ്പത്രമായ ദീപികയുടെ മുൻ സബ് എഡിറ്ററായി പ്രവർത്തിച്ചിരുന്നു.
നേരായതും സത്യസന്ധവുമായ സമീപനത്തിന്റെ പേരിലും അദ്ദേഹം അറിയപ്പെടുന്നു .
പത്രപ്രവർത്തന മേഖലയിൽ ഏതാണ് 25 വർഷത്തിലേറെ പരിചയമുള്ള വ്യക്തിയാണ് ഷാജൻ.
2002 ൽ നടന്ന കൊറിയൻ ഏഷ്യൻ ഗെയിംസ്, 2003 ൽ നടന്ന ആഫ്രോ-ഏഷ്യൻ ഗെയിംസ്, 2008 ൽ നടന്ന ബുസാൻ ഏഷ്യൻ ഗെയിംസ്, 2012 ൽ നടന്ന ലണ്ടൻ ഒളിമ്പിക്‌സ് തുടങ്ങി നിരവധി ദേശീയ ഗെയിംസുകളിൽ വിവിധ മലയാള പ്രസിദ്ധീകരണങ്ങളുടെ പ്രതിനിധിയായി അദ്ദേഹം റിപ്പോർട്ട് ചെയ്തുകൊണ്ട് അദ്ദേഹം ശ്രദ്ധേയത നേടിയിട്ടുണ്ട്.
മുന്കാല ജീവിതവും വിദ്യാഭ്യാസവും
കേരളത്തിലെ കോട്ടയം ജില്ലയിലെ എരുമേലി പഞ്ചായത്തിലെ ഇടകടത്തി ഗ്രാമത്തിൽ ജനിച്ചു.
കാഞ്ഞിരപ്പള്ളി സെൻ്റ് ഡൊമിനിക്‌സ് കോളേജിൽ നിന്ന് ബികോം ബിരുദവും അണ്ണാമലൈ സർവകലാശാലയിൽ നിന്ന് എം.എ. സോഷ്യോളജിയിൽ ബിരുദാനന്തര ബിരുദവും പൂർത്തിയാക്കി.
തിരുവനന്തപുരത്തെ ഇൻസ്റ്റിറ്റ്യൂട്ട് ഓഫ് ജേണലിസത്തിൽ നിന്ന് പത്രപ്രവർത്തനത്തിൽ പി.ജി. ഡിപ്ലോമ നേടിയിട്ടുണ്ട്.
1993-ൽ കാഞ്ഞിരപ്പള്ളിയിൽ നിന്ന് പ്രസിദ്ധീകരിച്ചിരുന്ന യുവദീപം മാസികയിലൂടെയാണ് അദ്ദേഹം പത്രപ്രവർത്തനരംഗത്തേക്കുള്ള ജൈത്ര യാത്ര ആരംഭിച്ചത്.
പിന്നീട് നിരവധി ദക്ഷിണേന്ത്യൻ പ്രസിദ്ധീകരണങ്ങളിൽ ഫ്രീലാൻസ് ജേണലിസ്റ്റായി ജോലി ചെയ്തു.
പിന്നീട് ദീപിക പത്രത്തിന്റെ സബ് എഡിറ്ററായി ചേരുകയും, ആ സമയത്ത് പത്രപ്രവർത്തനത്തിനുള്ള സംസ്ഥാന അവാർഡ് നേടി ശ്രദ്ധ നേടുകയും ചെയ്തു.
പിന്നീട് യു.കെ.യിലേക്ക് മാറിയ അദ്ദേഹം, ബ്രാഡ്‌ഫോർഡ് യൂണിവേഴ്സിറ്റിയിൽ എംബിഎ.
പഠനത്തിന്  ചേർന്നു.
ഈ കാലയളവിലാണ് അദ്ദേഹം ബ്രിട്ടീഷ് മലയാളി എന്ന ഓൺലൈൻ പോർട്ടൽ സ്ഥാപിച്ചത്.
2008-ൽ ഇന്ത്യയിൽ തിരിച്ചെത്തിയ അദ്ദേഹം പ്രശസ്ത ഓൺലൈൻ പത്രമായ മറുനാടൻ മലയാളി സ്ഥാപിച്ചു, 2018 വരെ അദ്ദേഹം അതിൻറെ മാനേജിംഗ് എഡിറ്ററായിരുന്നു.
ഇക്കാലയളവിൽ കേരള ലോ അക്കാദമിയിൽ നിന്ന് സൈബർ നിയമം പ്രത്യേക വിഷയമായി എൽ.എൽ.ബി. പഠനം പൂർത്തിയാക്കി.
അഭിഭാഷകനായി പ്രാക്ടീസ് ചെയ്യുന്നതിനുവേണ്ടി ഷാജൻ മറുനാടൻ മലയാളിയിൽ നിന്ന് രാജിവച്ചു.
ക്രിമിനോളജിയിൽ എം.എ. പഠനം പൂർത്തിയാക്കിയിട്ടുണ്ട്.
കേരളത്തിൽ നിന്നുള്ള ഒരു ഇന്ത്യൻ അത്‌ലറ്റായ ബോബി അലോഷ്യസിനെയാണ് ‌ ഷാജൻ വിവാഹം കഴിച്ചത്.
2004 ഏഥൻസ് ഒളിമ്പിക്സിൽ പങ്കെടുത്തിട്ടുള്ള ബോബി അലോഷ്യസ് 2002 ബുസാൻ ഏഷ്യൻ ഗെയിംസിൽ വെള്ളിയും ജക്കാർത്ത ഏഷ്യൻ ചാമ്പ്യൻഷിപ്പിൽ സ്വർണവും നേടിയിട്ടുണ്ട്.
ദമ്പതികൾക്ക്  സ്റ്റെഫാൻ, ഗംഗോത്രി, റിത്വിക്  എന്നീ മൂന്ന് മക്കളുണ്ട്.
ഷാജൻ സ്കറിയയും അദ്ദേഹത്തിൻ്റെ ഓൺലൈൻ വാർത്താ മാധ്യമമായ മറുനാടൻ മലയാളിയും സമീപകാലത്ത് സർക്കാരിൽനിന്നുള്ള നിരവധി ആരോപണങ്ങളുടെയും നിയമപരമായ വെല്ലുവിളികളുടെയും ഒരു പരമ്പരയെ നേരിട്ടിരുന്നു.
എക്കാലവും വിവാദങ്ങളുടെ തോഴനായ ഈ പത്രപ്രവർത്തകനെ സർക്കാർ വിവിധ കേസുകളിൽ  ഒന്നിന് പിറകെ ഒന്നായി വേട്ടയാടിക്കൊണ്ടിരിക്കുന്നു.
ഇസ്‌ലാമോഫോബിയയുടെയും ജാതീയതയുടെയും പേരിൽ പലപ്പോഴും അദ്ദേഹം ആരോപണ വിധേയനാകുകയും പലപ്പോഴും പോലീസ് സ്‌റ്റേഷൻ കസ്റ്റഡിയിലെടുക്കുകയും ചെയ്തിട്ടുണ്ട്.
കേരളത്തിലെ ഇടതുപക്ഷ പ്രവര്ത്തകനും കുട്ടനാട് എം.എൽ.എ.യുമായ പി.വി. ശ്രീനിജിനെതിരെ അപകീർത്തിപരമായ പരാമർശനം നടത്തിയെന്ന ആരോപണം നേരിട്ട അദ്ദേഹം എസ്‌സി/എസ്ടി ആക്‌ട് പ്രകാരം കേസ് നേരിട്ടിരുന്നു.
വിചാരണക്കോടതിയും കേരള ഹൈക്കോടതിയും നേരത്തേ മുൻകൂർ ജാമ്യം നിഷേധിച്ചിരുന്ന ഈ  കേസിൽ മറുനാടൻ മലയാളി യൂട്യൂബ് ചാനലിൻ്റെ എഡിറ്ററും പബ്ലിഷറുംകൂടിയായ ഷാജൻ സ്‌കറിയയ്‌ക്ക്  സുപ്രീം കോടതി മുൻകൂർ ജാമ്യം അനുവദിച്ചിരുന്നു.
തിരുവനന്തപുരത്ത് ടൈഡിംഗ് ഡിജിറ്റൽ പബ്ലിക്കേഷൻസ് പ്രൈവറ്റ് ലിമിറ്റഡ് എന്ന കമ്പനി രജിസ്റ്റർ ചെയ്യുന്നതിനായി 2018 ജൂലൈ 6 ലെ ബിഎസ്എൻഎൽ ഫോൺ ബിൽ വ്യാജമായി നിർമ്മിച്ചുവെന്ന കാണിച്ച് ഒരു സ്വകാര്യ വ്യക്തി മുഖ്യമന്ത്രിക്ക് നിവേദനം അയച്ചതിൻറെ പേരിലും അദ്ദേഹം അറസ്റ്റ് ചെയ്യപ്പെട്ടിരുന്നു.
മറ്റൊരു കേസിൽ ഹൈക്കോടതി നിർദ്ദേശപ്രകാരം നീലമ്പൂർ പോലീസിന് മുന്നിൽ ഹാജരായപ്പോഴാണ് ഈ കേസിൽ തൃക്കാക്കര പോലീസ് അദ്ദേഹത്തെ അറസ്ററ് ചെയ്തത്.
എന്നാൽ മണിക്കൂറുകൾക്ക് ശേഷം എറണാകുളം അഡീഷണൽ സെഷൻസ് കോടതി അദ്ദേഹത്തിന് ജാമ്യം അനുവദിച്ചു.
കേരളത്തിലെ കമ്മ്യൂണിസ്റ്റ് പാർട്ടിയുടെ കടുത്ത വിമർശകനായ ഷാജൻ, മുമ്പ് ചില വിഷയങ്ങളിൽ ബിജെപിയെയും വിമർശിച്ചിട്ടുണ്ട്.
2003 മേയിൽ ഷാജൻ ലണ്ടൻ സന്ദർശിച്ചപ്പോൾ  വിമാനത്താവളത്തിൽ വെച്ച് കേരള കമ്മ്യൂണിസ്റ്റ് പാർട്ടി അംഗം രാജേഷ് കൃഷ്ണയാണ് അദ്ദേഹത്തെ ആക്രമിച്ച ഒരു സംഭവം ഉണ്ടായി.
പി.വി. അൻവർ എം.എൽ.എ. ഫേസ്ബുക്ക് പോസ്റ്റിലൂടെയാണ് അക്രമിയെ പരസ്യമായി അഭിനന്ദിച്ചത് വിവാദമായിരുന്നു.
ഒരു തിരഞ്ഞെടുക്കപ്പെട്ട എം.എൽ.എ. മറ്റൊരു വ്യക്തിക്കെതിരെയുള്ള അക്രമത്തെ പരസ്യമായി പിന്തുണയ്ക്കുന്നതിന്റെ പേരിലാണ് ഇത് വിവാദമായത്.
അവലംബം ↑ ↑ {{ cite web }} : | last= has generic name ( help ) ↑ ↑ ↑ ↑ ↑ ↑ ↑
ആനക്കല്ല്
കോട്ടയം ജില്ലയിലെ കാഞ്ഞിരപ്പള്ളി ബ്ലോക്കിലെ ഒരു ഗ്രാമമാണ് ആനക്കല്ല് .
കാഞ്ഞിരപ്പള്ളി - ഈരാറ്റുപേട്ട റോഡിൽ, കാഞ്ഞിരപ്പള്ളി പട്ടണത്തിന് സമീപത്താണ് ഇതിന്റെ സ്ഥാനം.
ജില്ലാ ആസ്ഥാനമായ കോട്ടയത്തിന് 58 കിലോമീറ്റർ കിഴക്കായി ഇത് സ്ഥിതി ചെയ്യുന്നു.
കാഞ്ഞിരപ്പള്ളി ഗ്രാമപഞ്ചായത്തിലെ വാർഡുകളിൽ ഒന്നാണിത്.
കപ്പാട് , പിണ്ണാക്കനാട് , തിടനാട്, കാളകെട്ടി , ചെമ്മലമറ്റം, തോട്ടുമുഖം എന്നിവയാണ് ഈ ഗ്രാമത്തിന് സമീപത്തുള്ള മറ്റ് പ്രദേശങ്ങൾ.
വിദ്യാഭ്യാസ സ്ഥാപനങ്ങൾ സെന്റ് ആന്റണീസ് പബ്ലിക് സ്കൂൾ.
പെരുവ ഇംഗ്ലീഷ് വിലാസം https://ml.wikipedia.org/wiki/Peruva
9°49′45.01″N 76°30′6.37″E ﻿ / ﻿ 9.8291694°N 76.5017694°E ﻿ / 9.8291694; 76.5017694
കോട്ടയം ജില്ലയിലെ മുളക്കുളം ഗ്രാമപഞ്ചായത്തിൽ സ്ഥിതി ചെയ്യുന്ന ഗ്രാമമാണ് പെരുവ .
സ്ഥാപനങ്ങൾ ഗവൺമെന്റ് വി.എച്ച്.എസ്സ്.
ഫോർ ഗേൾസ് പെരുവ പെരുവ ശ്രീ നരസിംഹ സ്വാമി ക്ഷേത്രം പെരുവ പോസ്റ്റ് ഓഫീസ് അവലംബം
ചിന്മയാനന്ദ ഇംഗ്ലീഷ് വിലാസം https://ml.wikipedia.org/wiki/Chinmayananda
ഭാരതത്തിലെ പ്രസിദ്ധനായ ഒരു ആത്മീയനേതാവായിരുന്നു സ്വാമി ചിന്മയാനന്ദ ( ദേവനാഗരി :स्वामी चिन्मयानन्दः, തമിഴ് :சின்மயானந்தா) ( മെയ് 8 1916 - ഓഗസ്റ്റ് 3 1993 ) ജനിച്ചത് കേരളത്തിലെ എറണാകുളം ജില്ലയിലെ പൂത്തംപള്ളി എന്ന ഹിന്ദു നായർ കുടുംബത്തിൽ ആയിരുന്നു.
പൂർവകാല പേര് ബാലകൃഷ്ണമേനോൻ (ബാലൻ).
പിതാവ് തൃശ്ശൂർ വടക്കേ കുറുപ്പത്ത് കുട്ടൻ മേനോൻ.
മാതാവ് പൂത്തമ്പള്ളി പാറുക്കുട്ടിയമ്മ.
ഭഗവദ് ഗീതയ്ക്ക് ലോകശ്രദ്ധ നേടിക്കൊടുക്കുന്നതിൽ മുഖ്യപങ്ക് വഹിച്ചത് അദ്ദേഹമാണ്.
ശ്രീരാമവർമ്മ ഹൈസ്കൂൾ കൊച്ചി,വിവേകോദയം സ്കൂൾ തൃശൂർ,മഹാരാജാസ് കോളേജ് എറണാകുളം,സെന്റ് തോമസ് കോളേജ് തൃശ്ശൂർ,ലഖ്നൗ സർവകലാശാല എന്നിവിടങ്ങളിൽ നിന്ന് പഠനം പൂർത്തിയാക്കി.
ഫ്രീപ്രസ്സ് ജേണൽ,നാഷണൽ ഹൊറാൾഡ് എന്നീ പത്രങ്ങളിൽ ജോലി ചെയ്തു.
സ്വാതന്ത്യസമരം
1942 -ൽ ക്വിറ്റ് ഇന്ത്യാ സമരത്തിൽ പങ്കെടുത്ത് അറസ്റ്റ് വരിച്ചു.
1947 -ൽ ഹൃഷികേശിലെത്തി സ്വാമി ശിവാനന്ദയുടെ ശിഷ്യനായി.1949 ഫിബ്രവരി 26 ശിവരാത്രി നാളിൽ സ്വാമി ശിവാനന്ദയിൽ നിന്ന് ദീക്ഷ സ്വീകരിക്കുകയും ചിന്മയാനന്ദൻ എന്ന പേരു സ്വീകരിക്കുകയും ചെയ്തു.
തപോവന സ്വാമികളിൽ നിന്ന് വേദാന്ത വിദ്യയിൽ പ്രാവീണ്യം നേടി.
വേദാന്തത്തിന്റെ പ്രചാരണത്തിനായി 1953 ൽ ചിന്മയ മിഷൻ സ്ഥാപിച്ചു.
ചിന്മയാ മിഷൻ, ഇന്ത്യയിലൊട്ടാകെ 300 ഓളം ശാഖകളുമായി വ്യാപിച്ചു കിടക്കുന്നു.
1958 ആഗസ്റ്റ് 30 മുതൽ സെപ്തംബർ 1 വരെ ചിന്മയ മിഷന്റെ ഒന്നാം അഖിലേന്ത്യാ സമ്മേളനം ചെന്നെയിൽ വച്ച് നടന്നു.
1993 ആഗസ്റ്റ് 3 ന് കാലിഫോർണിയയിലെ സാന്റിയാഗോയിൽ  വച്ച് ശ്രീചിന്മയാനന്ദ സ്വാമികൾ സമാധിയായി.
മൃതദേഹം ഹിമാചൽപ്രദേശിലെ ‌ സിദ്ധബാരിയിൽ സംസ്കരിച്ചു.
അവലംബം Chinmayananda Saraswati എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കാഞ്ഞിരപ്പള്ളി ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Kanjirappally_Gramapanchayat
കോട്ടയം ജില്ലയിൽ കാഞ്ഞിരപ്പള്ളി താലൂക്കിൽ കാഞ്ഞിരപ്പള്ളി ബ്ളോക്കിൽ കാഞ്ഞിരപ്പള്ളി , കൂവപ്പള്ളി വില്ലേജുകൾ ഉൾപ്പെടുന്ന ഗ്രാമപഞ്ചായത്താണ് 52.47 ചതുരശ്ര കിലോമീറ്റർ വിസ്തീർണ്ണമുള്ള കാഞ്ഞിരപ്പള്ളി ഗ്രാമപഞ്ചായത്ത് .
ഈ ഗ്രാമപഞ്ചായത്ത് 1958-ലാണ് രൂപീകൃതമായത്.
അതിരുകൾ തെക്ക്‌ - എരുമേലി പഞ്ചായത്ത് വടക്ക് – എലിക്കുളം , തിടനാട് പഞ്ചായത്തുകൾ കിഴക്ക് - പാറത്തോട് , മുണ്ടക്കയം പഞ്ചായത്തുകൾ പടിഞ്ഞാറ് - എരുമേലി , ചിറക്കടവ് , എലിക്കുളം പഞ്ചായത്തുകൾ വാർഡുകൾ
കാഞ്ഞിരപ്പള്ളി ഗ്രാമ പഞ്ചായത്തിലുൾപ്പെടുന്ന വാർഡുകൾ ഇവയാണ് മാഞ്ഞൂക്കുളം കപ്പാട് വണ്ടൻപുറം മഞ്ഞപ്പള്ളി ആനക്കല്ല് കാഞ്ഞിരപ്പള്ളി ടൗൺ തോട്ടുമുഖം കാഞ്ഞിരപ്പള്ളി പേട്ട വട്ടകപ്പാറ പൂതക്കുഴി കാഞ്ഞിരപ്പള്ളി സൗത്ത് പട്ടിമറ്റം പനച്ചേപ്പള്ളി കൂവപ്പള്ളി കൊരട്ടി മണങ്ങല്ലൂർ വിഴിക്കിത്തോട് ഞള്ളമറ്റം അഞ്ചിലിപ്പ മണ്ണാറക്കയം പഞ്ചായത്ത് ഓഫീസ് വാർഡ് മാനിടുംകുഴി തമ്പലക്കാട് സ്ഥിതിവിവരക്കണക്കുകൾ ജില്ല കോട്ടയം ബ്ലോക്ക് കാഞ്ഞിരപ്പള്ളി വിസ്തീര്ണ്ണം 52.47 ചതുരശ്ര കിലോമീറ്റർ ജനസംഖ്യ 37,017 പുരുഷന്മാർ 18,756 സ്ത്രീകൾ 18,261 ജനസാന്ദ്രത 324 സ്ത്രീ : പുരുഷ അനുപാതം 974 സാക്ഷരത 95% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/kanjirappallypanchayat Archived 2016-03-10 at the Wayback Machine .
സംഘകാലം ഇംഗ്ലീഷ് വിലാസം https://ml.wikipedia.org/wiki/Sangam_period സംഘകാലത്തിലെ ദക്ഷിണേന്ത്യൻ ഭൂപടം
ദക്ഷിണേന്ത്യയുടെ ചരിത്രത്തിലെ ഏറ്റവും പ്രകാശമാനമായ പുരാതനകാലഘട്ടമാണ് സംഘകാലം .
ഈ കാലഘട്ടത്തിൽ തമിഴ്‌നാടും കേരളവും ഒന്നായിട്ടാണു് കിടന്നിരുന്നതു്.
ഈ സമയത്തെ കേരള സംസ്കാരവും ചരിത്രവും പാരമ്പര്യവും തമിഴരുടേതുമായി കെട്ടുപിണഞ്ഞിരിക്കുന്നു.
സംഘകാലത്തെ പ്രസിദ്ധങ്ങളായ തമിഴ് സാഹിത്യ കൃതികൾ ലോകം മുഴുവനും അറിയപ്പെടുന്നവയും പഠന വിഷയങ്ങളുമാണ്.
സംഘങ്ങൾ എന്നറിയപ്പെടുന്ന നിരവധി പേരുടെ കൂട്ടങ്ങളായാണ്‌ ഈ കൃതികൾ രചിച്ച് ക്രോഡീകരിച്ചിട്ടുള്ളത്.
അതുകൊണ്ടാണ്‌ ഇവയെ സംഘസാഹിത്യം എന്നു പറയുന്നത് .
ഏറ്റവും പഴയ ദ്രാവിഡ സാഹിത്യം സംഘകാല കാവ്യങ്ങളാണ്.
പ്രേമം, യുദ്ധം, വ്യാപരം, ഭരണം, വീരശൂരപരാക്രമങ്ങൾ തുടങ്ങി ശോചനം വരെയും ഈ സാഹിത്യത്തിൽ പ്രതിപാദിക്കുന്നു.
ദൈനംദിന ജീവിതവുമായി ബന്ധപ്പെട്ടുകിടക്കുന്ന ഇവ ഗ്രാമീണ സൗന്ദര്യം ഉൽക്കൊള്ളുന്നവയാണ്.
ബി.സി. 566 മുതൽ എ.ഡി. 250 വരെയുള്ള കാലയളവാണ്‌ സംഘകാലമായി കണക്കാക്കപ്പെടുന്നത്.
ബുദ്ധ കാലഘട്ടം (566-486 ക്രി. മു.) അലക്സാണ്ടറുടെ അധിനിവേശം (327-325 ക്രി. മു.) മൗര്യ സാമ്രാജ്യകാലഘട്ടം (322-183 ക്രി. മു.) ശതവാഹന സാമ്രാജ്യകാലഘട്ടം (50 ക്രി. മു.- 250 ക്രി. വ.) എന്നിവ സംഘകാലത്തിനു സമാന്തരമായിരുന്നു എന്നു കരുതിവരുന്നു.
സംഘം (സംസ്കൃതം) അഥവാ ചങ്കം (തമിഴ് രൂപാന്തരം) എന്ന വാക്കിന് ചങ്ങാത്തം, കൂട്ട് (academy)എന്നൊക്കെയാണ് അർത്ഥം.
ബുദ്ധ ജൈന ഭാഷയിൽ സംഘം എന്നാൽ ഭിക്ഷുക്കളുടെ കൂട്ടായ്മ എന്നാണർത്ഥം.
ആദ്യത്തെ രണ്ടു സംഘങ്ങളെക്കുറിച്ചു കെട്ടുകഥകൾ പ്രചാരത്തിലുണ്ട്.
ഇവ തലൈസംഘം(head samgham), ഇടൈസംഘം (middle samgham), കടൈസംഘം (last samgham) എന്നിവയാണ്.
സംഘങ്ങളിൽ സാഹിത്യകാരന്മാർ, കവികൾ, രാജാക്കന്മാർ, ശില്പികൾ എന്നു വേണ്ട സാഹിത്യമനസ്സുള്ള നാട്ടുകാരും പങ്കുള്ളവരായിരുന്നു.
ചരിത്രം ദക്ഷിണേന്ത്യൻ ചരിത്രത്തിന്റെ നാഴികക്കല്ലുകൾ
ദക്ഷിണേന്ത്യയിലെ പണ്ടത്തെ രാജ്യങ്ങളിൽ ചോളം, പാണ്ഡ്യം, ചേരം, പല്ലവം എന്നിവയുടെ ആസ്ഥാനങ്ങളിലും ശ്രീലങ്കയിലെ അനുരാധാപുരത്തും വിശ്വപ്രസിദ്ധങ്ങളായ സാഹിത്യസഭകൾ നിലവിലിരിക്കുകയും കലയേയും കലാകാരന്മാരേയും പ്രോത്സാഹിപ്പിക്കുകയും ചെയ്തു വന്നിരുന്നു.
ഈ പതിവ് അന്നത്തെ എല്ലാ രാജാക്കന്മാരും സ്വീകരിച്ചിരുന്നിരിക്കണം.
എന്നാൽ ഇവയിൽ മധുരയിലെ സാഹിത്യസഭക്ക്(സംഘം)മാത്രമേ ശാശ്വതകീർത്തി നേടിയുള്ളൂ.
ആദ്യ സംഘം
പാണ്ഡ്യ രാജാവായിരുന്ന മാ-കിർത്തിയുടെ കാലത്ത് തെന്മധുരയിൽ (തെക്കൻ മധുര)കന്നി നദിയുടെ തീരത്തു വച്ചാണ് ആദ്യത്തെ സംഘം നടന്നത്.
സരസ്വതിയുടെ അവതാരം എന്നുകരുതപ്പെടുന്ന ഉഗ്രപാണ്ഡ്യ മാതാവായ തടാതക രാജ്ഞി മീനാക്ഷിയാണ് മുതൽസംഘം സ്ഥാപിച്ചതെന്നുകരുതുന്നു.
അഗസ്ത്യമുനിയുടെ അധ്യക്ഷതയിൽ ചേർന്ന സംഘം അഗസ്തിയം എന്ന പേരിൽ തമിഴ് വ്യകരണ നിയമാവലി രചിച്ചു എന്നു കരുതുന്നു.
വിരിചടൈ കടവുൾ (ശിവൻ), മുരുകവേൾ (സുബ്രഹ്മണ്യൻ), നിധിയിൽ കിഴാർ (കുബേരൻ) എന്നിവർ മുതൽ സംഘത്തിലെ അംഗങ്ങളായിരുന്നുവത്രെ.
കവാടപുരം ആയിരുന്നു  ഇടൈസംഘത്തിന്റെ ആസ്ഥാനം.
തൊൽകാപ്പിയാർ, അഗസ്ത്യർ എന്നിവർ ഈ സംഘത്തിലെ പ്രമുഖരാണ്.
ഉത്തരേന്ത്യയിൽ വിക്രമാദിത്യപദവി നേടിയ പല ചക്രവർത്തിമാരിൽ ഒടുവിലത്തെ മഹാനായിരുന്നു ബുധഗുപ്തവിക്രമാദിത്യഹർഷൻ.
അദ്ദേഹത്തിലന്റെ ഭരണകാലത്ത് (ക്രി.വ. 443-506) ജീവിച്ചിരുന്ന നവരത്നങ്ങൾ എന്നറിയപ്പെടുന്ന പണ്ഡിത സദസ്സിനെ അനുകരിച്ചായിരിക്കണം കാഞ്ചിയിലും, പിന്നീട് പാണ്ഡ്യ, ചേര, ചോഴ തലസ്ഥാനങ്ങളിലും സാഹിത്യ സഭകൾ സ്ഥാപിക്കപ്പെട്ടത്.
ബുധഗുപ്തന്റെ വിക്രമാദിത്യ സദസ്സും ദക്ഷിണേന്ത്യൻ സദസ്സുകൾക്കും തമ്മിൽ ഗാഢബന്ധം നിലനിന്നിരുന്നതായി കാണുന്നുണ്ട്.
നാടൻ ഭാഷയായിരുന്ന തമിഴിനേയും സംസ്കൃതത്തേയും ഈ സഭകൾ ഒന്നുപോലെ പരിപോഷിപ്പിച്ചു.
ആ വിജ്ഞാന സദസ്സുകൾക്ക് തൊകൈ, അവൈ, കുഴു, എന്നീ തനി തമിഴ്നാമങ്ങൾ നൽകാതെ സംഘം എന്ന സംസ്കൃത സംജ്ഞ നൽകിയത് മേൽ‌പറഞ്ഞ ബന്ധത്തേയും അന്ന് നിലവിലിരുന്ന ബുദ്ധമതത്തിന്റെ സ്വാധീനത്തേയും സൂചിപ്പിക്കുന്നു.
വേഷവിധാനങ്ങൾ സ്ത്രീവേഷം
പെൺകുട്ടികൾ സാധാരണയായി ‘തഴയുട’ ധരിച്ചിരുന്നു.
നൊച്ചിപ്പൂക്കളും ആമ്പൽ പൂക്കളും കോർത്തിണക്കി അരയിൽ ധരിച്ചിരുന്ന ഒരു തരം പൂവാടയാണിത്.
ഇരുളർ, മലയർ, വേടർ, വേട്ടുവർ, എന്നീ മലവർഗ്ഗ സമുദായങ്ങളിലെ സ്ത്രീകൾ ഇലകൾ കൂട്ടിക്കെട്ടിയ വസ്ത്രങ്ങൾ ധരിച്ചിരുന്നു.
വിവാഹം കഴിഞ്ഞ സ്ത്രീകൾ സംഘകാലത്ത് പരുത്തികൊണ്ടോ പട്ടുകൊണ്ടോ ഉള്ള വസ്ത്രങ്ങളാണ് ധരിച്ചിരുന്നത് .
ചിലമ്പ്, പൂമാല, മുത്തുമാല, പുലിപ്പൽ താലി, വള, തോട മുതലായ ഭൂഷണങ്ങളും ധരിച്ചിരുന്നു.
തലയിൽ അവർ ധാരാളം പൂക്കൾ ചൂടിയിരുന്നു.
പുരുഷവേഷം
പുരുഷന്മാർ മാറിൽ ചന്ദനം പൂശിയിരുന്നു.
പരുത്തികൊണ്ടും പട്ടുകൊണ്ടും ഉള്ള വസ്ത്രങ്ങൾ അവർ ധരിച്ചിരുന്നു.
പട്ടുവസ്ത്രങ്ങൾ നേർമയും മിനുസവും ആയിരുന്നു.
വെളുപ്പിച്ച ശുഭവസ്ത്രം ധരിക്കാൻ നമ്മുടെ പൂർവികന്മാർ ശ്രദ്ധാലുക്കളായിരുന്നു.
തുമ്പപ്പൂമാല ചൂടിയാണ് പുരുഷന്മാർ യുദ്ധത്തിന് പോയിരുന്നത്.
നീലനിറമുള്ള കച്ചയും പൂവേല ചെയ്ത ആടയും മയില്പീലി കോർത്ത മാലയും ആയിരുന്നു പോർമറവരുടെ യുദ്ധവേഷം.
വെച്ചിമാലയും വേങ്ങാപ്പൂവും പുരുഷന്മാർ തലയിൽ ചൂടാറുണ്ടായിരുന്നു.
സംഘ സാഹിത്യം തമിഴ് സാഹിത്യം സംഘകാല സാഹിത്യം അഗത്തിയം തൊൽകാപ്പിയം പതിനെൺമേൽ‍കണക്ക് എട്ടുത്തൊകൈ അയ്ങ്കുറുനൂറ് അകനാനൂറ് പുറനാനൂറ് കലിത്തൊകൈ കുറുന്തൊകൈ നറ്റിണൈ പരിപാടൽ പതിറ്റുപത്ത്‌ പത്തുപ്പാട്ട് തിരുമുരുകാറ്റുപ്പടൈ കുറിഞ്ചിപ്പാട്ട് മലൈപടുകടാം മധുരൈക്കാഞ്ചി മുല്ലൈപ്പാട്ട് നെടുനൽവാടൈ പട്ടിനപ്പാലൈ പെരുമ്പാണാറ്റുപ്പടൈ പൊരുനരാറ്റുപ്പടൈ ചിരുപാണാറ്റുപ്പടൈ പതിനെണ്‌ കീഴ്കണക്ക് നാലടിയാർ നാന്മണിക്കടികൈ ഇന്നാ നാറ്പത് ഇനിയവൈ നാറ്പത് കാർ നാർപത് കളവഴി നാർപത് അയ്ന്തിണൈ അയ്മ്പത് തിണൈമൊഴി അയ്മ്പത് അയ്ന്തിണൈ എഴുപത് തിണൈമാലൈ നൂറ്റൈമ്പത് തിരുക്കുറൾ തിരികടുകം ആച്ചാരക്കോവൈ പഴമൊഴി നാനൂറു ചിറുപ്പഞ്ചമുലം മുതുമൊഴിക്കാഞ്ചി ഏലാതി കൈന്നിലൈ തമിഴർ സംഘം സംഘം ഭൂപ്രകൃതി സംഘകാലത്തെ തമിഴ് ചരിത്രം തമിഴ് സാഹിത്യം പ്രാചീന തമിഴ് സംഗീതം സംഘകാല സമൂഹം
ചിട്ടയോടെ അടുക്കി അവതരിക്കപ്പെട്ടിട്ടുള്ള എട്ടു ഭാവഗീതസമാഹാരങ്ങളിലും പത്തു നീണ്ടകാവ്യങ്ങളിലും പാട്ടുകളിലുമായി സംഘ സാഹിത്യം പരന്നുകിടക്കുന്നു.
സംഘസാഹിത്യം എന്ന പേരിൽ പൊതുവേ അറിയപ്പെടുന്ന കൃതികൾ തമിഴരുടേതാണ്‌ എന്നൊരു അഭിപ്രായം പല സാഹിത്യകാരന്മാരും ഉന്നയിച്ചിട്ടുണ്ടെങ്കിലും അത് കേരളീയരുടേതും കൂടെയാണ്‌ എന്ന നിലപാടിനാണ്‌ കൂടുതൽ സമ്മതിയുള്ളത്.
കേരളീയരുടെ സാഹിത്യപാരമ്പര്യത്തിന്റെ സുപ്രധാന ഭാഗമാണ്‌ ഈ സാഹിത്യം.
എട്ടു തൊകൈ(anthology) എന്നറിയപ്പെടുന്ന സമാഹാരത്തിന്റെ ഉള്ളടക്കം  താഴെ പറയുന്നവയാണ്‌ (വരികളുടെ എണ്ണം ബ്രാക്കറ്റിൽ).
പുറനാനൂറ് புறநானூறு ( 398) അകനാനൂറ് அகநானூறு ( 400), നറ്റിണൈ  நற்றிணை   (399) കുറുംതൊകൈ குறுந்தொகை ( 400), പതിറ്റുപത്ത് பதிற்றுப்பத்து (80), അയിങ്കുറു നൂറ് ஐங்குறுநூறு (498) പരിപ്പാടൽ பரிபாடல் (22), കലിത്തൊകൈ கலித்தொகை  150).
ഇവ താഴെ പറയുന്നവയാണ് എഴുതിയ കവികളും ഈരടികളുടെ എണ്ണവും കൂടെ ചേർത്തിരിക്കുന്നു.
തിരുമുരുകറ്റുപ്പടൈ.
(திருமுருகாற்றுப்படை) (എഴുതിയത്- നക്കീരർ) (317) പൊറുനാർ ആറ്റുപ്പടൈ (பொருநர் ஆற்றுப்படை) (317) ശിറുപ്പനാറ്റുപ്പടൈ (சிறுபாணாற்றுப்படை) (എഴുതിയത് -നല്ലൂർ നത്തനാറ്) (269) പെരുമ്പാണാറ്റുപ്പടൈ (பெரும்பாணாற்றுப்படை) (എഴുതിയത്-കടിയാളൂർ ഉരുത്തിരങ്കണ്ണനാർ) (248) മുല്ലൈ പാട്ടു (முல்லைப்பாட்டு) (എഴുതിയത്-നപ്പൂതനാർ) (103) മഥുരൈ കാഞ്ചി( மதுரைக்காஞ்சி) (എഴുതിയത്മാങ്കുടി മരുതനാർ ) (782) നെടുംനൽവാടൈ (நெடுநல்வாடை) (എഴുതിയത്- നക്കീരർ), (188) കുറിഞ്ചിപ്പാട്ടു ( குறிஞ்சிப்பாட்டு) (എഴുതിയത്-കപിലാർ) (261) പട്ടിണപാലൈ (பட்டினப் பாலை) (എഴുതിയത്-കടിയാളൂർ ഉരുത്തിരങ്കണ്ണനാർ) (301) മലൈപ്പടുകടാം (மலைப்படுகடாம்) (ഹിരണ്യമുട്ടത്തു പെരുംകുന്രൂർപെരുംകെഞ്ചിനാർ  (583) സംഘകാലത്തെ ഗ്രാമീണജീവിതം
സംഘകാലത്ത് ഗ്രാമങ്ങളിലെ ജനങ്ങളിൽ പൊതുവേ മൂന്നു വിഭാഗങ്ങളുണ്ടായിരുന്നു.
വൻ ഭൂവുടമകൾ വെള്ളാളർ എന്നും, ചെറുകിട കൃഷിക്കാർ ഉഴവർ എന്നും, ഭൂരഹിതരായ തൊഴിലാളികൾ കടൈശിയാർ എന്നും അറിയപ്പെട്ടിരുന്നു.
അവലംബം 1 2 {{ cite book }} : Cite has empty unknown parameter: | coauthors= ( help ) ↑ http://www.tamilnation.org/literature/krishnamurti/02sangam.htm ↑ ↑ ഡോ.കെ.എം. ജോർജ്ജ്.
തൃശൂർ കുറിപ്പുകൾ Sangam period എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കൂവപ്പള്ളി ഇംഗ്ലീഷ് വിലാസം https://ml.wikipedia.org/wiki/Koovappally
കേരളത്തിൽ കോട്ടയം ജില്ലയിൽ കാഞ്ഞിരപ്പള്ളി താലൂക്കിൽപ്പെടുന്ന പാറത്തോട് പഞ്ചായത്തിലെ ഒരു ചെറുഗ്രാമമാണ് കൂവപ്പള്ളി .
കാഞ്ഞിരപ്പള്ളിയിൽനിന്നും എരുമേലിയ്ക്ക് പോകുന്ന വഴിയിലാണ് കൂവപ്പള്ളി സ്ഥിതി ചെയ്യുന്നത്.
റബ്ബർ തോട്ടങ്ങൾക്ക് പേരുകേട്ടതാണ് ഈ പ്രദേശം.
ഒരു എഞ്ചിനീയറിംഗ് കോളേജുൾപ്പെടെ ഇവിടെ നാല് വിദ്യാഭ്യാസ സ്ഥാപനങ്ങളുണ്ട്.
ഗ്രാമത്തിന്റെ പോസ്റ്റൽ കോഡ് 686518 ആണ്.
ഏറ്റവും അടുത്തുള്ള പട്ടണങ്ങൾ കാഞ്ഞിരപ്പള്ളിയും എരുമേലിയുമാണ്.
ഗ്രാമീണർ പ്രധാനമായും ക്രിസ്ത്യൻ, ഹിന്ദു, മുസ്ലീം വിഭാഗക്കാരാണ്.
കാഞ്ഞിരപ്പള്ളി അമൽ ജ്യോതി കോളേജ് ഓഫ് എഞ്ചിനീയറിംഗ് ഇവിടുത്തെ പ്രധാന വിദ്യാഭ്യാസ സ്ഥാപനമാണ്.
20-ാം നൂറ്റാണ്ടിൻ്റെ തുടക്കത്തിൽ തീരെ ജനവാസമില്ലാത്ത ഒരു പ്രദേശമായിരുന്ന കൂവപ്പള്ളി, കൊടുംവനങ്ങളാൽ മൂടപ്പെട്ടിരുന്നു.
1900 കളുടെ തുടക്കത്തിലെ കാർഷിക വികാസം കാഞ്ഞിരപ്പള്ളി പട്ടണത്തിൽ നിന്നും സമീപ ദേശങ്ങളിൽ നിന്നും ധാരാളം സിറിയൻ കത്തോലിക്കാ ക്രിസ്ത്യൻ കുടുംബങ്ങളെ ഇവിടേയ്ക്ക് കൊണ്ടുവരികയും അവർ കൂവപ്പള്ളിയിലും പരിസര പ്രദേശങ്ങളിലും കോളനികൾ സ്ഥാപിക്കുകയും ചെയ്തു.
ആദ്യകാലത്തെ കുടിയേറ്റ കർഷകർ തെങ്ങ്, നെല്ല്, സുഗന്ധവ്യഞ്ജനങ്ങൾ എന്നിവയുടെ കൃഷിയിൽ വ്യാപൃതരായിരുന്നുവെങ്കിലും പിന്നീട് ഈ പ്രദേശം റബ്ബർ തോട്ടങ്ങളായി മാറി.
വിവിധ ജാതിമത വിഭാഗത്തിൽപ്പെട്ട കൂടുതൽ ആളുകൾ ഈ പ്രദേശത്തേക്ക് കുടിയേറുകയും അവരുടെ പ്രധാന ഉപജീവനമാർഗ്ഗം കൃഷിയുമായി നേരിട്ടും അല്ലാതെയും ബന്ധപ്പെട്ടിരിക്കുകയും ചെയ്യുന്നു.
കാഞ്ഞിരപ്പള്ളിയിലെ കത്തീഡ്രൽ പള്ളിക്ക് കൂവപ്പള്ളിക്ക് ചുറ്റുമായി 'കൂവപ്പള്ളി കുരിശുമല' ഉൾപ്പെടെയുള്ള പ്രദേശത്ത് നൂറുകണക്കിന് ഏക്കർ റബ്ബർ തോട്ടങ്ങളുണ്ട്.
കൂവപ്പള്ളി ഗ്രാമത്തിന്റെ ആകെ വിസ്തീർണ്ണം 30.47 ചതരുശ്ര കിലോമീറ്റർ ആണ്.
2011 ലെ കനേഷുമാരി പ്രകാരമുള്ള കൂവപ്പള്ളി ഗ്രാമത്തിലെ ജനസംഖ്യ 3197 പുരുഷന്മാരും 3250 സ്ത്രീകളും ഉൾപ്പെടെ 6,447 ആയിരുന്നു.
0-6 വയസ്സിനിടയിലുള്ള കുട്ടികളുടെ ജനസംഖ്യ 481 ആണ്, ഇത് മൊത്തം ജനസംഖ്യയുടെ 7.46% ആണ്.
പള്ളികൾ കൂവപ്പള്ളി സെന്റ് ജോസഫ് പള്ളി സെന്റ് ജോസഫ്സ് സിഎംഎസ് ആംഗ്ലിക്കൻ ചർച്ച്, പള്ളിപ്പടി, കൂവപ്പള്ളി ഫാത്തിമ മാതാ പള്ളി, കാരികുളം പൊതുസ്ഥാപനങ്ങൾ ഗവൺമെന്റ് ടെക്നിക്കൽ സ്ക്കൂൾ അമൽജ്യോതി എഞ്ചിനീയറിംഗ് കോളേജ്
വില്ലേജ് ഓഫീസ്
ബാങ്കുകൾ
പോസ്‌റ്റോഫീസ്
LP, UP സ്കൂൾ സബ് റജിസ്ട്രാർ ആപ്പീസ്
ചൊവ്വര Chowwara Railway Station ചൊവ്വര റെയിൽവേ സ്റ്റേഷൻ.
ആലുവയിൽ നിന്ന് കാലടിക്ക് പോകുന്ന വഴിക്ക് പെരിയാറിന്റെ തീരത്തുള്ള ഒരു ഗ്രാമമാണ് ചൊവ്വര .
നെടുമ്പാശേരി വിമാനത്താവളത്തിന്ന് തെക്കുകിഴക്കു ഭാഗത്തായിട്ടാണ് ഈ സ്ഥലം.
ശ്രീമൂലനഗരം , കാഞ്ഞൂർ എന്നീ ഗ്രാമങ്ങളും ചൊവ്വരക്കടുത്തായി പെരിയാറിന്റെ തീരത്തുള്ള സ്ഥലങ്ങളാണ്.
പഴയ കൊച്ചി രാജ്യത്തിന്റെ ഭാഗമായിരുന്നു ‘’‘ചൊവ്വര‘’‘.
പുഴക്കക്കരെ തിരുവിതാംകൂറിലേക്ക് കടക്കാനുള്ള കടത്തും ചുങ്കമടക്കുന്ന സ്ഥലവും ഇവിടെ ഉണ്ടായിരുന്നു.
(ചൌക്ക പറമ്പ് എന്നറിയപ്പെടുന്ന ആ സ്ഥലത്ത് ഇപ്പോഴും പഴയ കസ്റ്റംസിന്റെ കെട്ടിടമുണ്ട്.) വിശുദ്ധ യൌസേപ്പിന്റെ ഊട്ടുപെരുന്നാളിന്ന് പ്രസിദ്ധമായ സെന്റ് മേരീസ് കത്തോലിക്ക പള്ളി പുരാതനമായൊരു ഇടവകയുമാണ്.
മറ്റൊരു പ്രധാന സ്ഥാപനം ചൊവ്വര വാട്ടർ വർക്സാണ്.
എറണാകുളം ജില്ലയിലെ പടിഞ്ഞാറൻ പ്രദേശങ്ങളിൽ കുടിവെള്ളം എത്തുന്നത് ഇവിടെ നിന്നാണ്.
കാലടിയിലും ആലുവയിലും വന്ന പാലങ്ങൾ ചൊവ്വര കടത്തിലൂടെ ഉണ്ടായിരുന്ന തൃശ്ശൂർക്കുള്ള ഗതാഗതം ഇല്ലാതായത് ഈ സ്ഥലത്തിന്റെ പ്രാധാന്യം ഇല്ലാതാക്കുകയും ചെയ്തു.
പക്ഷേ, നെടുമ്പാശേരിക്കു പോകുന്ന പദ്ധതിയിലുള്ള ഇരുമ്പനം പാലം ചൊവ്വരയുടെ പടിഞ്ഞാറു വശത്തുകൂടി പോകാൻ വഴിയുണ്ട്.
പുഴയ്ക്കക്കരെയുള്ള കീഴ്മാട് പഞ്ചായത്തിലെ സ്ഥലത്തിന് ചൊവ്വര ഫെറി എന്നാണ് പേര്.
പെരിയാറിലെ ആലുവ തുരുത്ത് സ്ഥിതി ചെയ്യുന്നത് ചൊവ്വര ഗ്രാമത്തിന്ന് തൊട്ട് പടിഞ്ഞാറാണ്.
മലയാളം ഫോണ്ട്  ചൊവ്വര ഈ ഗ്രാമത്തിനോടുള്ള ആദരസൂചകമായി നാമകരണം ചെയ്യപ്പെട്ടിട്ടുള്ളതാണ്.
ഭൂമിശാസ്ത്രം അവലംബം കുറിപ്പുകൾ
കേരളത്തിലെ ആർ.ടി.ഒ. ഓഫീസുകളുടെ പട്ടിക ഇംഗ്ലീഷ് വിലാസം https://ml.wikipedia.org/wiki/List_of_RTO_districts_in_Kerala റീജിയണൽ ട്രാൻസ്പോർട്ട് ഓഫീസുകൾ കോഡ് ആർടി ഓഫീസ് വർഷം താലൂക്ക് KL-01 തിരുവനന്തപുരം നഗരം 1989 തിരുവനന്തപുരം KL-02 കൊല്ലം 1989 കൊല്ലം KL-03 പത്തനംതിട്ട 1989 കോഴഞ്ചേരി , കോന്നി KL-04 ആലപ്പുഴ 1989 ആലപ്പുഴ KL-05 കോട്ടയം 1989 കോട്ടയം KL-06 ഇടുക്കി 1989 ഇടുക്കി KL-07 എറണാകുളം നഗരം 1989 കണയന്നൂർ KL-08 തൃശ്ശൂർ 1989 തൃശ്ശൂർ KL-09 പാലക്കാട് 1989 പാലക്കാട് KL-10 മലപ്പുറം 1989 ഏറനാട് , കൊണ്ടോട്ടി KL-11 കോഴിക്കോട് നഗരം 1989 കോഴിക്കോട് KL-12 വയനാട് 1989 വൈത്തിരി KL-13 കണ്ണൂർ 1989 കണ്ണൂർ KL-14 കാസർഗോഡ് 1989 കാസർഗോഡ് , മഞ്ചേശ്വരം KL-15 കെ.എസ്.ആർ.ടി.സി. 1989 തിരുവനന്തപുരം KL-16 ആറ്റിങ്ങൽ , തിരുവനന്തപുരം ജില്ല 2002 ചിറയിൻകീഴ് , വർക്കല KL-17 മൂവാറ്റുപുഴ , എറണാകുളം ജില്ല 2002 മൂവാറ്റുപുഴ KL-18 വടകര , കോഴിക്കോട് ജില്ല 2002 വടകര ഉപ റീജിയണൽ ട്രാൻസ്പോർട്ട് ഓഫീസുകൾ നമ്പർ എസ്ആർടി ഓഫീസ് വർഷം താലൂക്ക് KL-19 പാറശ്ശാല , തിരുവനന്തപുരം ജില്ല 2006 നെയ്യാറ്റിൻകര KL-20 നെയ്യാറ്റിൻകര , തിരുവനന്തപുരം ജില്ല 2006 നെയ്യാറ്റിൻകര KL-21 നെടുമങ്ങാട്, തിരുവനന്തപുരം ജില്ല 2006 നെടുമങ്ങാട് KL-22 കഴക്കൂട്ടം , തിരുവനന്തപുരം ജില്ല 2006 തിരുവനന്തപുരം KL-23 കരുനാഗപ്പള്ളി , കൊല്ലം ജില്ല 2006 കരുനാഗപ്പള്ളി KL-24 കൊട്ടാരക്കര , കൊല്ലം ജില്ല 2006 കൊട്ടാരക്കര KL-25 പുനലൂർ , കൊല്ലം ജില്ല 2006 പുനലൂർ , പത്തനാപുരം KL-26 അടൂർ , പത്തനംതിട്ട ജില്ല 2006 അടൂർ KL-27 തിരുവല്ല , പത്തനംതിട്ട ജില്ല 2006 തിരുവല്ല KL-28 മല്ലപ്പള്ളി , പത്തനംതിട്ട ജില്ല 2006 മല്ലപ്പള്ളി KL-29 കായംകുളം , ആലപ്പുഴ ജില്ല 2006 കാർത്തികപ്പള്ളി KL-30 ചെങ്ങന്നൂർ , ആലപ്പുഴ ജില്ല 2006 ചെങ്ങന്നൂർ KL-31 മാവേലിക്കര , ആലപ്പുഴ ജില്ല 2006 മാവേലിക്കര KL-32 ചേർത്തല , ആലപ്പുഴ ജില്ല 2006 ചേർത്തല KL-33 ചങ്ങനാശ്ശേരി , കോട്ടയം ജില്ല 2006 ചങ്ങനാശ്ശേരി KL-34 കാഞ്ഞിരപ്പള്ളി , കോട്ടയം ജില്ല 2006 കാഞ്ഞിരപ്പള്ളി KL-35 പാലാ , കോട്ടയം ജില്ല 2006 മീനച്ചിൽ KL-36 വൈക്കം , കോട്ടയം ജില്ല 2006 വൈക്കം KL-37 വണ്ടിപ്പെരിയാർ .
ഇടുക്കി ജില്ല 2006 പീരുമേട് KL-38 തൊടുപുഴ , ഇടുക്കി ജില്ല 2006 തൊടുപുഴ KL-39 തൃപ്പൂണിത്തുറ , എറണാകുളം ജില്ല 2006 കണയന്നൂർ KL-40 പെരുമ്പാവൂർ , എറണാകുളം ജില്ല 2006 കുന്നത്തുനാട് KL-41 ആലുവ , എറണാകുളം ജില്ല 2006 ആലുവ KL-42 നോർത്ത് പറവൂർ , എറണാകുളം ജില്ല 2006 നോർത്ത് പറവൂർ KL-43 മട്ടാഞ്ചേരി , എറണാകുളം ജില്ല 2006 കൊച്ചി KL-44 കോതമംഗലം , എറണാകുളം ജില്ല 2006 കോതമംഗലം KL-45 ഇരിങ്ങാലക്കുട , തൃശൂർ ജില്ല 2006 മുകുന്ദപുരം KL-46 ഗുരുവായൂർ , തൃശൂർ ജില്ല 2006 ചാവക്കാട് KL-47 കൊടുങ്ങല്ലൂർ , തൃശൂർ ജില്ല 2006 കൊടുങ്ങല്ലൂർ KL-48 വടക്കാഞ്ചേരി , തൃശൂർ ജില്ല 2006 തലപ്പിള്ളി , കുന്നംകുളം KL-49 ആലത്തൂർ , പാലക്കാട് ജില്ല 2006 ആലത്തൂർ KL-50 മണ്ണാർക്കാട് , പാലക്കാട് ജില്ല 2006 മണ്ണാർക്കാട് KL-51 ഒറ്റപ്പാലം , പാലക്കാട് ജില്ല 2006 ഒറ്റപ്പാലം KL-52 പട്ടാമ്പി , പാലക്കാട് ജില്ല 2006 പട്ടാമ്പി KL-53 പെരിന്തൽമണ്ണ, മലപ്പുറം ജില്ല 2006 പെരിന്തൽമണ്ണ KL-54 പൊന്നാനി , മലപ്പുറം ജില്ല 2006 പൊന്നാനി KL-55 തിരൂർ , മലപ്പുറം ജില്ല 2006 തിരൂർ KL-56 കൊയിലാണ്ടി , കോഴിക്കോട് ജില്ല 2006 കൊയിലാണ്ടി KL-57 കൊടുവള്ളി , കോഴിക്കോട് ജില്ല 2006 താമരശ്ശേരി KL-58 തലശ്ശേരി , കണ്ണൂർ ജില്ല 2006 തലശ്ശേരി KL-59 തളിപ്പറമ്പ് , കണ്ണൂർ ജില്ല 2006 തളിപ്പറമ്പ് KL-60 കാഞ്ഞങ്ങാട് , കാസറഗോഡ് ജില്ല 2006 ഹൊസ്ദുർഗ് KL-61 കുന്നത്തൂർ , കൊല്ലം ജില്ല 2011 കുന്നത്തൂർ KL-62 റാന്നി , പത്തനംതിട്ട ജില്ല 2011 റാന്നി KL-63 അങ്കമാലി , എറണാകുളം ജില്ല 2011 ആലുവ KL-64 ചാലക്കുടി , തൃശൂർ ജില്ല 2011 ചാലക്കുടി KL-65 തിരൂരങ്ങാടി , മലപ്പുറം ജില്ല 2011 തിരൂരങ്ങാടി KL-66 മങ്കൊമ്പ് , ആലപ്പുഴ ജില്ല 2013 കുട്ടനാട് KL-67 ഉഴവൂർ , കോട്ടയം ജില്ല 2013 മീനച്ചിൽ , വൈക്കം KL-68 ദേവികുളം , ഇടുക്കി ജില്ല 2013 ദേവികുളം KL-69 ഉടുമ്പൻചോല , ഇടുക്കി ജില്ല 2013 ഉടുമ്പൻചോല KL-70 ചിറ്റൂർ , പാലക്കാട് ജില്ല 2013 ചിറ്റൂർ KL-71 നിലമ്പൂർ , മലപ്പുറം ജില്ല 2013 നിലമ്പൂർ KL-72 മാനന്തവാടി , വയനാട് ജില്ല 2013 മാനന്തവാടി KL-73 സുൽത്താൻ ബത്തേരി , വയനാട് ജില്ല 2013 സുൽത്താൻ ബത്തേരി KL-74 കാട്ടാക്കട , തിരുവനന്തപുരം ജില്ല 2018 കാട്ടാക്കട KL-75 തൃപ്രയാർ , തൃശൂർ ജില്ല 2018 ചാവക്കാട് KL-76 നന്മണ്ട, കോഴിക്കോട് ജില്ല 2018 കൊയിലാണ്ടി , താമരശ്ശേരി , കോഴിക്കോട് KL-77 പേരാമ്പ്ര , കോഴിക്കോട് ജില്ല 2018 കൊയിലാണ്ടി , വടകര KL-78 ഇരിട്ടി , കണ്ണൂർ ജില്ല 2018 ഇരിട്ടി KL-79 വെള്ളരിക്കുണ്ട് , കാസർഗോഡ് ജില്ല 2018 വെള്ളരിക്കുണ്ട് KL-80 പത്തനാപുരം ,കൊല്ലം ജില്ല 2019 പത്തനാപുരം KL-81 വർക്കല , തിരുവനന്തപുരം ജില്ല 2019 വർക്കല KL-82 ചടയമംഗലം , കൊല്ലം ജില്ല 2019 കൊട്ടാരക്കര KL-83 കോന്നി , പത്തനംതിട്ട ജില്ല 2019 കോന്നി KL-84 കൊണ്ടോട്ടി , മലപ്പുറം ജില്ല 2019 കൊണ്ടോട്ടി KL-85 ഫറോക്ക് , കോഴിക്കോട് ജില്ല 2019 കോഴിക്കോട് KL-86 പയ്യന്നൂർ , കണ്ണൂർ ജില്ല 2019 പയ്യന്നൂർ ഇതും കാണുക കേരള മോട്ടോർ വാഹന വകുപ്പ് അവലംബം പുറത്തേക്കുള്ള കണ്ണികൾ Official list of Regional Transport Offices Archived 2015-07-14 at the Wayback Machine .
Official list of Sub Regional Transport Offices Archived 2015-07-14 at the Wayback Machine .
കുട്ടമത്ത് കുന്നിയൂർ കുഞ്ഞിക്കൃഷ്ണക്കുറുപ്പ് ഇംഗ്ലീഷ് വിലാസം https://ml.wikipedia.org/wiki/Kunjikrishna_kurup
കേരളത്തിൽ നിന്നുള്ള പ്രശസ്തനായ കവിയായിരുന്നു കുട്ടമത്ത് കുന്നിയൂർ കുഞ്ഞിക്കൃഷ്ണക്കുറുപ്പ് (ജനനം:1880 - 7 ആഗസ്റ്റ് 1943).
(ഇംഗ്ലീഷ്: Kunjikrishna kurup) കുട്ടമത്ത് എന്ന തൂലികാനാമത്തിലാണ് രചനകൾ നിർവഹിച്ചിരുന്നത്.
ഇദ്ദേഹം 9 സംഗീതനാടകങ്ങൾ രചിച്ചാണ് പ്രശസ്തനായത്.
പ്രശസ്ത എഴുത്തുകാരനും യുക്തിവാദിയുമായിരുന്ന പവനൻ (പുത്തൻ വീട്ടിൽ നാരായണൻ നായർ) ഇദ്ദേഹത്തിന്റെ മകനാണ് .
കാസർകോഡ് ജില്ലയിലെ ചെറുവത്തൂരിനടുത്ത് കുട്ടമത്ത് കുന്നിയൂർ തറവാട്ടിൽ ദേവകിയമ്മയുടേയും വണ്ടാട്ട് ഉദയവർമ്മൻ ഉണിത്തിരിയുടേയും അഞ്ചാമത്തെ പുത്രനായി ജനിച്ചു.
പ്രാഥമികഗ്രാമീണവിദ്യാഭ്യാസത്തിനു ശേഷം സംസ്കൃതം , ഇംഗ്ലീഷ് എന്നിവ അഭ്യസിച്ചു.
തറവാട്ടിലെ തന്നെ കാരണവരിൽനിന്നും ശാസ്ത്രവും കാവ്യവും പഠിച്ചു.
ശേഷം തർക്കശാസ്ത്രം, വൈദ്യം എന്നിവയും ഇദ്ദേഹം പഠിയ്ക്കുകയുണ്ടായി.
കണ്ണൂരിൽനിന്ന് എം.കെ.കുഞ്ഞിരാമൻവൈദ്യരുടെ ഉടമസ്ഥതയിൽ പ്രസിദ്ധീകരിച്ചിരുന്ന കേരളചന്ദ്രികയുടെ പത്രാധിപരായി സേവനമനുഷ്ഠിച്ചു.
നീലേശ്വരം രാജാസ് ഹൈസ്കൂളിൽ അദ്ധ്യാപകനായും സേവനമനുഷ്ഠിച്ചിട്ടുണ്ട്.
ഇവിടെ 13 കൊല്ലക്കാലം അദ്ധ്യാപകനായിരുന്നു സാഹിത്യ സംഭാവനകൾ
ചെറുപ്പത്തിൽ തന്നെ സമസ്യാപൂരണം, കവിതാരചന എന്നിവ നടത്തി.
കീചകവധം ഓട്ടൻതുള്ളൽ രചിച്ചു.
ജ്യേഷ്ഠനോടൊരുമിച്ച് ഉത്സവചരിത്രം എന്ന കൂട്ടുകവിത രചിച്ചു.